La Petita Llibreria: Finals que mereixen una història\n"Relats per somiar despert i curar l'ànima adormida".\nSempre que m’he creuat amb un llibre d’Albert Espinosa m’ha costat molt poder plasmar en un trist full de paper blanc totes les emocions que aconsegueix transmetre al lector amb les seves paraules, amb una narració on els sentiments brollen a cada paràgraf que ha escrit i on el rerefons i la lectura entre línies ens acarona i acompanya mentre no podem deixar de llegir.\nDesprés de “El món groc”, “ Tot el que podríem haver estat tu i jo si no fóssim tu i jo”, “Si tu em dius vine, ho deixo tot... però diguem vine”, “Brúixoles que busquen somriures perduts”, “El món blau estima el teu caos”, “El que et diré quan et torni a veure” i "Els secrets que mai no t'han explicat" ara ens retrobem amb ell amb Finals que mereixen una història, un volum il·lustrat on l’autor ens presenta breus històries basades en experiències pròpies i d’altres que li han explicat, un recull on per exemple trobarem el veritable final de León (polseres vermelles) entre d’altres.\nL’Albert ens presenta l’obra amb les seves pròpies paraules en un pròleg que m’ha deixat el cor encongit, el propi autor ja esta fent el compte enrere per arribar al seu final degut a la seva salut i tot i que ell ho considera un regal, jo ho veig com quelcom ... no trobo les paraules, però espero que com diu la seva contraportada “el que vam perdre al foc renaixerà a les cendres”.\nEll mateix posa en una balança la seva vida i espera somriure quan arribi el seu final ja que descobrirà realment qui ha sigut, estic segura que el somriure no li cabrà a la cara, és un home bo, generós i empàtic que ens ha regalat veritables emocions tancades en llibres, cada vegada que l’escolto sento que realment parla amb honestedat i amb el cor a la mà.\nBé, ja toca centrar-nos en el llibre, un exemplar que només l’obres et rep el color groc, un color ple de simbolisme per els lluitadors del món groc, un detall que no passa gens inadvertit, un avís de que entrem en el seu món.\nCada relat ve introduït per unes cites molt breus d’una dona de noranta-quatre anys que amb la seva saviesa ens convida a continuar endavant i a ser valents encara que tinguem por, aquestes cites venen acompanyades de reflexions de grans pensadors que ens deixen entreveure cap a on ens dirigim.\nAquests relats estan presentats com a breus pel·lícules amb el seu cartell corresponent, unes il·lustracions magnifiques que segueixen una estètica molt determinada.\nAquest volum es pot llegir de manera desordenada, en breus moments de reflexió, abans d’anar a dormir o de camí a la feina, unes histories que ens faran replantejar el nostre present de cara a tenir un final just per a nosaltres i els que ens envolten.\nRosa dels vents aconsegueix amb aquest llibre que el fet de llegir vagi un pas més enllà, ens sentirem acompanyats en la lectura i alhora llegirem amb l’ànima i el cor.\nAquí us deixo les seves primeres planes.\nEtiquetes de comentaris: il·lustrat, Psicològica, Rosa dels Vents


2013 1117 “Catalunya ens traurà de la crisi” - Gironès per la independència\n2013 1117 “Catalunya ens traurà de la crisi”\n“Catalunya ens traurà de la crisi”\n16/11/13 02:00\t- DIPLOMAT EN ADMINISTRACIÓ I DIRECCIÓ D'EMPRESES PER ESADE - ESTEVE VILANOVA\n17/11/2013\tEl convidat\n10/11/2013\tIsrael, de l'ahir a l'avui\nEns pot passar que no passi allò que tots esperem que ens passi, o més ben dit: que necessitem que ens passi. El futur immediat dels comptes d'Espanya té un grau molt alt d'incertesa per l'apalancament en el supòsit que tindrem un bon creixement econòmic i per tant, els mercants internacionals aniran finançant l'endeutament creixent i que el BCE no ens deixarà a l'estacada el 2015. Ja saben que quan hom ha de gestionar una entitat davant de moltes incerteses que no controla, en fer el pressupost i un pla de negocis, a més de suposar que les coses aniran d'una manera concreta, la prudència aconsella que també es faci un estudi de com hauríem d'actuar en el cas que no es compleixin les nostres prediccions. És a dir, que no passi allò que esperem i necessitem que passi.\nAra hi ha un debat molt cridaner a l'Estat espanyol entre els que diuen que hem deixat la recessió i els que es neguen a acceptar-ho. Els dos aporten dades que reforcen el seu argument, però potser faríem bé de no precipitar-se massa tant els de la bona nova com els negacionistes. Venim d'una ressaca tan important i profunda que ens ha provocat una gran devastació, que ens pot fer confondre recessió amb crisi. Tot i que no tenim ben clar que el creixement sigui sostingut, acabar la crisi, que seria tornar d'on vàrem sortir, tardarà força anys, potser dècades.\nAvui ningú no sap fins quan l'endeutament espanyol creixerà, quin serà el comportament dels interessos i fins quan els mercats i el BCE tindran paciència, puix que ningú no pot descartar que l'Estat espanyol, amb un endeutament que ben aviat igualarà el PIB i anirà creixent, no tornem al pànic. De fet, aquesta setmana la Unió Europea en ha tornat a avisar ( ja és el tercer avís en tres anys) per l'alt nivell d'atur, pel fort endeutament públic i pel fort endeutament privat. Unes descompensacions que fan dir a l'economista Nouriel Roubini en un recent informe, que pel nivell d'endeutament de l'Estat espanyol i la seva tendència creixent, “Espanya és insostenible”.\nDiu Cristòbal Montoro que “Catalunya ens traurà de la crisis”, i ho argumenta pel comportament de les exportacions catalanes i el potencial de consum que tenim, desmentint el que sempre ha dit la caverna mediàtica i política: que el procés sobiranista català perjudicava l'economia catalana. Però quan aquesta afirmació del ministre d'Hisenda feta a Barcelona ve precedida d'aquelles fetes a Madrid que deia que gràcies a l'Estat espanyol les farmàcies catalanes cobraran allò que no paga el Govern català, hem d'entendre que no és més que un doble llenguatge amb un interès polític evident.\nI mentre els països del sud tenim un problema greu de dèficits i d'endeutament i de creixement, Alemanya ha assolit un superàvit de més del 6%, un fet que ha provocat àcides crítiques d'insolidaritat a la política econòmica alemanya i un avis de la UE perquè canviï d'estratègia i activi el consum per afavorir l'economia europea. I no podem deixar de fer-nos una pregunta: pot sobreviure l'Eurozona amb aquestes descompensacions econòmiques internes i aquestes polítiques divergents?


Aigua calenta bioclimàtica al Gimnàs Trèvol de Lleida. | CIUTAT DEL FUTUR. Ciència o ficció?\n← El CEIP Frederic Godàs genera part de l’energia elèctrica que consumeix.\nEnergia geotèrmica al casc històric de Lleida →\nAigua calenta bioclimàtica al Gimnàs Trèvol de Lleida.\nPublicat el 2 desembre, 2014 per Ciutat del Futur\nEl nou complex esportiu Gimnàs Trèvol de Lleida integra un projecte bioclimàtic en la seva gestió de recursos, com ara l’obtenció d’aigua calenta per a la piscina climatitzada com per a l’aigua calenta sanitària.\nEl gimnàs Trèvol està equipat amb dues calderes per a l’escalfament de tota l’aigua calenta que s’utilitza al centre, tant per la climatització ambiental (a través de fan-coils), per les aigües de les piscines, com per l’aigua calenta sanitària: dutxes, lavabos, etc.\nAquest sistema de calefacció forma part del projecte bioclimàtic d’aquest centre amb la intenció de reduir els consums des de l’eficiència energètica tot garantint el confort intern. Així el projecte ha contemplat la llum natural com un objectiu principal; amb espais diàfans que permeten donar la intensitat, qualitat, difusió i control en el seu interior per a cadascuna de les estacions del any.\nL’envolvent de la façana Sud es composa d’una doble pell de policarbonat, combinada amb obertures practicables per aconseguir una ventilació natural. Uns panells de formigó pintats , que integren uns lucernaris, composen la façana Nord.\nCalderes de biomassa: dues de 400 kW cadascuna\nProducció anual de calor: 1.800 MWh\nSitges individuals per cada caldera: capacitat 40 m3 (12 Tn de matèria prima) per cadascuna\nTipus de combustible: clofoll i estella forestal\nAutonomia: 4 mesos de dies fred amb clofoll i 8 mesos amb dies de fred mitjà, amb estella forestal.\n* fotografia de Sofos Energia\nUrbanització Sur 5: doble xarxa de distribució d’aigua\nSector Sud 2: aprofitament de l’aigua a Vallcalent\n“Casa Bunyesc”: bioconstrucció a Lleida\nVeïns pioners a Lleida en millorar l’eficiència energètica del seu edifici (c. Acadèmia 1)\nSi t'agrada, comparteix!\nAquesta entrada s'ha publicat dins de punts d'interès i etiquetada amb aigua, bioconstrucció, sostenibilitat. Afegiu a les adreces d'interès l'enllaç permanent.\nAnti-Spam: * El temps s'ha esgotat. Si us plau, torna a intentar-ho. + 5 = 11


Un estudi realitzat a Tarragona i Reus demostra l’eficàcia de l’educació sanitària contra el tabac en estudiants d’ESO | InfoICS\n← Com podem lluitar contra el càncer?\nEls professionals del CAP La Mina de Barcelona ciutat promouen la salut comunitària en una comparsa de carnaval amb la població del barri →\nL’any 2007 la doctora en infermeria Empar Valdivieso va iniciar un estudi sobre la incidència de les intervencions dels professionals d’infermeria a les escoles, entre alumnes d’ESO, amb l’objectiu d’analitzar la seva efectivitat en la disminució i en la prevalença del tabaquisme i en el retard de l’edat d’inici en l’adquisició de l’hàbit tabàquic. Aquesta investigació, anomenada TABES, la va continuar i la va finalitzar la doctora d’infermeria Cristina Rey, amb la col·laboració de totes les infermeres dels equips d’atenció primària de Tarragona i Reus que treballen en el programa Salut i Escola, de la Unitat de Suport a la Recerca de l’ICS Camp de Tarragona, del Departament d’Ensenyament i de l’IDIAP Jordi Gol.\nDurant tres anys, es van fer diferents intervencions als alumnes de primer d’ESO que, successivament, van seguir fent aquestes activitats a segon i a tercer d’ESO. Es van diferenciar dos grups d’alumnes, el grup de control i el grup d’intervenció. En el primer trimestre de cada any es va passar als alumnes dels dos grups el qüestionari ESFA, validat en l’àmbit europeu, i es van fer dues cooximetries a tots ells. En el grup d’intervenció, a més d’aquests qüestionaris i de les cooximetries, es van fer activitats d’educació sanitària en cada segon i tercer trimestre durant els tres anys que va durar la investigació.\nPrimer trimestre: realització del qüestionari i de dues cooximetries.\nSegon trimestre: els alumnes van construir una màquina que simulava els pulmons d’una persona fumadora, i fent un experiment amb una ampolla, cotó i una cigarreta, van veure com s’acumula el quitrà en el pulmó.\nTercer trimestre: els alumnes van participar en un joc de rol amb diferents personatges (un fumador, l’amo d’un bar, el venedor d’un estanc i tres joves), amb què van haver de treballar la pressió de grup i la presa de decisions.\nSegon trimestre: els alumnes van participar en un concurs de punts de llibre amb dibuixos, missatges i consells per deixar de fumar adreçats a les persones fumadores i amb paraules d’agraïment cap als no fumadors. Es va crear un blog amb els més de mil punts de llibre i es va realitzar l’entrega de premis als guanyadors del concurs.\nTercer trimestre: activitat sobre la publicitat encoberta de tabac en les sèries de televisió del moment i comentari.\nSegon trimestre: Es va potenciar la utilització de les xarxes socials, especialment de Facebook, per crear missatges amb consells de salut, recomanacions, etc., tot sobre el tabac. Els alumnes podien fer preguntes i aportar idees.\nTercer trimestre: contacte amb un grup de cinc o sis persones que havien patit un tumor de laringe, persones que estaven laringectomitzades, que van explicar la seva experiència, per parelles, a totes les classes. Els pacients van respondre les preguntes dels alumnes. Els alumnes també van poder escoltar el testimoni d’una persona no fumadora que va patir un càncer de pulmó, després d’haver estat treballant durant molts anys en un lloc ple de fumadors, perquè poguessin entendre el concepte de fumador passiu. Finalment, als alumnes de quart d’ESO se’ls va tornar a passar el qüestionari i se’ls van realitzar les dues cooximetries.\nEn total van participar en l’estudi 2.245 alumnes de 29 centres educatius de Tarragona i de Reus. D’aquests, 2.010 van participar en l’estudi, tot i que no van completar totes les activitats, i 1.382 alumnes van completar tot l’estudi. La doctora Rey apunta que “els alumnes que no van completar l’estudi tenen un perfil molt definit, solen ser repetidors, nois, immigrants, amb un nivell socioeconòmic baix i de centres públics”.\nEls resultats de l’estudi mostren que la incidència de fumadors va ser de 230,6 casos per 1.000 en el grup control i de 183,6 per 1.000 en el grup intervenció. Per tant, es va detectar una reducció estadísticament significativa del 20,1% en el risc de convertir-se en nou fumador, durant el seguiment, en el grup intervenció en relació amb el grup control. A més, tenint en compte que el disseny de les intervencions es va enfocar per analitzar i per influir en la percepció del risc, la proporció d’alumnes que va variar la seva percepció, d’una visió incorrecta del risc de fumar a una visió correcta, va ser del 14,9%.\nPer tant, l’estudi conclou que les activitats d’educació sanitària han estat efectives per millorar la percepció del risc que comporta el tabac i per disminuir la incidència (nous fumadors) i la prevalença del consum de tabac. A més, es va editar un llibre que recull aquestes activitats, que està a l’abast de tots els professionals sanitaris. El proper objectiu és crear un protocol a partir d’aquestes intervencions per implementar-les emmarcades en el programa Salut i Escola del Departament de Salut.\nAquesta entrada s'ha publicat en Notícia i etiquetada amb educació sanitària, Gerència Territorial Camp de Tarragona, joves, recerca, tabaquisme. Afegiu a les adreces d'interès l'enllaç permanent.


Jumunjin Resort Gangneung-si Corea del Sud - Ofertes d'hotels amb els MILLORS DESCOMPTES EN LÍNIA\n33-2, Hyangho-ri, Jumunjin-eup, Donghae Mar de la zona Est, Gangneung-si, Corea del Sud - Molt bona ubicació - Veure al mapa\nTé alguna pregunta per a Jumunjin Resort?\nBarri Donghae Mar de la zona Est Donghae Mar de la zona Est Donghae Mar de la zona Est\nMés informació sobre Jumunjin Resort\nAl visitar Gangneung-si, vosté es sentirà com a casa a Jumunjin Resort, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Aquest modern hotel està situat a prop de atraccions populars de la ciutat com ara Platja Jumunjin, Aranabi Zipline, Jumunjin Port.\nJumunjin Resort ofereix un servei impecable i compleix amb totes les exigències dels més experimentats viatgers. L'hotel ofereix accés a una gran gama de serveis, inclosos aparcament de cotxes, restaurant, visites turístiques, cafeteria, conserge.\nL'hotel compta amb 70 precioses habitacions, i totes inclouen televisió de pantalla plana, aire condicionat, escriptori, aparell de televisió, TV satèl•lit/cable. L'hotel ofereix una excelent varietat d'instal.lacions d'oci, incloent platja privada, centre esportiu, sauna, camp de golf (en el mateix lloc), piscina exterior. Sigui quin sigui el motiu del seu viatge, Jumunjin Resort és una selecció idònia per a la vostra estada a Gangneung-si.\nTots els tipus de viatgers (21)Parelles (6)Viatgers en solitari (5)Famílies amb infants petits (3)Famílies amb infants grans (4)Grups (3)\nyouen, Corea del Sud\nRondi, Estats Units


Torna el DiscoverEU! 12.000 bitllets d’Interrail gratis per a joves de 18 anys — Noguera Jove\nTorna el DiscoverEU! 12.000 bitllets d’Interrail gratis per a joves de 18 anys\nTorna el DiscoverEU! 12.000 bitllets d’Interrail gratis per a joves de 18 anys http://portals.ddl.net/gestio/consell-comarcal-de-la-noguera/noguera-jove/actualitat/noticies/torna-el-discovereu-12-000-bitllets-d2019interrail-gratis-per-a-joves-de-18-anys http://portals.ddl.net/gestio/consell-comarcal-de-la-noguera/noguera-jove/actualitat/noticies/torna-el-discovereu-12-000-bitllets-d2019interrail-gratis-per-a-joves-de-18-anys/@@download/image/discovereu.jpg\nArran l’èxit de la primera edició del DiscoverEU, la Comissió Europeu torna a llançar una nova edició amb 12.000 bitllets més gratis d’Interrail per a joves de 18 anys a partir del 29 de novembre.\nTots els joves de 18 anys europeus tindran fins el dia 11 de desembre de 2018 per sol·licitar el bitllet gratuït. Tindran l’opció de viatjar per Europa entre el 15 d’abril i el 31 d’octubre de 2019.\nLa primera edició del DiscoverUE ha posat en comú a milers de joves que han construït una veritable comunitat a través d’Europa. Participants que no es coneixien entre si van quedar a través de les xarxes socials i van viatjar junts o es van allotjar mútuament.\nProcés per participar:\nEls sol·licitants han de tenir 18 anys a data 31 de desembre de 2018 i estar preparats per viatjar entre el 15 d’abril i el 31 d’octubre de 2019, per un període màxim de 30 dies\nLa sol·licitud s’ha de fer a través de European Youth Portal\nUn comitè d’avaluació farà la selecció de participants\nEls resultats de la selecció es comunicaran a mitjans de gener de 2019\nEls seleccionats podran viatjar de forma individual o en grups de fins a 5 persones. Com a norma general faran els desplaçaments en tren, però si és necessari es podran fer servir altres mitjans com busos, ferris o avions. D’aquesta manera s’assegura que participants que visquin en àrees remotes o en illes puguin participar també.\nData límit 11/12/2018\nMés informació: http://europa.eu/rapid/press-release_IP-18-6109_en.htm


Inicio Valencia La Vall d'Albaida Augmenten a Ontinyent un 35% els beneficiaris de les bonificacions a vehicles...\nCiudadanos proposa que els vehicles lliures d’emissions tampoc paguen l’aparcament en la zona blava a Ontinyent\nCs proposa aparcament gratuït\nDes del grup Ciudadanos d’Ontinyent el seu portaveu Juan Revert ha presentat una moció perquè este mateix tipus de vehicles no paguen la zona blau del municipi. Revert ha explicat que “esta proposta ja es va presentar al novembre de 2016 com a aportació a les ordenances de 2017 pel nostre representant en el Comité Econòmic i Social, CES, on va obtindre un suport unànime».\n“Ara la presentem en forma de moció i esperem que tinga el suport del govern municipal ja que l’objectiu d’aquesta moció no és altre que accelerar la tendencia de canvi dels consumidors cap a vehicles lliures d’emissions i garantisquen un futur sostenible amb el medi ambient”, explica Revert. Des de Cs es proposa així que aquells vehicles lliures d’emissions «estiguen exempts de pagar qualsevol tipus de zona blava o zona de residents de què disponse l’Ajuntament sempre respectant els criteris de mobilitat establits com no estacionar més de dos hores en el mateix lloc”\nAixí, ha assenyalat Revert, “els vehicles elèctrics podran aparcar gratuïtament ja que ni contaminen ni generen pràcticament soroll acústic. “A més, els possibles compradors veuran un avantatge més a l’hora de decidir-se entre un vehicle convencional o un cotxe respectuós amb el medi ambient”. Conclouen proposant des de la formació taronja que, una vegada aprovada la moció, “s’inicie una campanya per a informar de la posada en marxa d’aquesta proposta a la població”.\nArtículo anteriorFAES y el gobierno de Gandia firman un acuerdo de colaboración para 2018\nArtículo siguienteAECiT organiza en septiembre un evento deportivo para las empresas de la Safor\nL’Ajuntament d’Ontinyent posa com a requisit de les obres de l’IES l’Estació que la comunitat educativa intervinga en el projecte


Vivim temps de màxima emergència social, econòmica i política, conseqüència d'una gestió nefasta, malbaratadora, depredadora i corrupta dels 20 anys de govern del Partit Popular a la Generalitat. Però també és conseqüpencia d'un sistema generat pels partits tradicionals i els 'lobbies' econòmics i financers què han primat els interessos particulars i partidistes al de les persones.\nHui es constata que la ciutadania ha estat relegada a un segon plànol en la presa de decisions, en les solucions i en la representació democràtica. Es constata la debilitat que tenen les institucions i els governs a l'hora de lluitar per superar les dificultats i els drames socials. I de fet, cal anar més enllà, es posa de manifest la nul.la voluntat de fer-ho, per tal de donar-li continuïtat a una estafa que estem pagant amb atur, pobresa, deteriorament de l'estat de benestar, manca de transparència i segrest de la democràcia.\nAcí és on ens situen.\nD'ací hem d'eixir.\nI hem de fer-ho ja: HUI.\nHan estat anys molt difícils els que Compromís hem estat a Les Corts lluitant per reconduir la situació, fer protagonistes a la ciutadania, denunciar la corrupció i l'engany, i construir altres respostes entre totes i tots i pel bé comú.\nAnys on hem aconseguit assenyalar les causes i les conseqüències de la crisi i posar-li nom i justícia a la corrupció generalitzada. Ens ha costat molt, però ho hem fet entre totes i tots amb lluita, honestedat, responsabilitat i il.lusió.\nLa ciutadania també està treballant pel canvi i ens demana la força i coratge suficient per a fer-ho possible. Per a que Compromís ho fem possible.\nPer això, quan ara encetem el nostre procés de primàries, un procés de participació democràtica per a que la gent puga decidir les veus de Compromís a les institucions, hem de ser capaços de posar el punt de mira en allò important. I allò important és aconseguir que eixe camí el fem amb més gent, amb més respostes, amb més il.lusions, amb més força i coratge. Perquè HUI és DEMÀ. Per a Compromís, este procés forma part de MAIG de 2015.\nJo vull formar part del procés i per això em presente per a cap de llista per la circumscripció d'Alacant. I ho faig amb tanta il.lusió com quan els temps eren altres, durs, incerts...ho faig posant a disposició de Compromís la meua experiència per a reconduir unes Corts que han de retrobar-se amb el diàleg, el debat, la representatibilat de la nostra societat, la presa de decisions, la democràcia. Ho faig perque considere que puc aportar al gran equip de Compromís que estarà a les Corts d'ací a pocs mesos. Un equip de gent preparada i amb ganes, de gent honesta i decidida, compromesa.\nI m'agradaria que confiàreu que estos anys que he pogut ser la vostra veu allà poden ajudar a les noves veus que estic segura que tindrem...i entre totes i tots, fer que el canvi siga amable, responsable, real, just, solidari i sostenible.\nTweets by @MireiaMolla


A la matinada de dissabte 26 a diumenge 27 de març, tornarem a l’horari d’estiu. Per tant, tot i que la gran majoria d’aparells ja ho fan per si sols, haurem d’avançar l’hora. A les dues de la matinada, s’haurà d’avançar el rellotge una hora, i passaran a ser les tres. Així, la nit tindrà una hora menys.\nL’objectiu de la modificació és ajustar la jornada laboral a les hores de llum natural i potenciar l’estalvi d’energia.\nL’efecte més clar d’aquest canvi és que es farà de dia i, per tant, de nit, una hora més tard. A part de més hores de llum a la tarda, alguns dels beneficis que s’hi associen són un impacte positiu al lleure, el turisme i la restauració.\nNo sabem, però, si serà el darrer canvi d’hora. Aquest moviment horari s’aplica a tots els països de la Unió Europea i, des de l’estiu de 2018, la Comissió Europea va fer una consulta no vinculant per saber què en pensaven els europeus i les europees.\nEls resultats van ser prou clars: dels 4,6 milions de respostes, el 84% dels enquestats volia eliminar el canvi d’hora, i una àmplia majoria, el 64%, volia tenir permanentment l’horari d’estiu. Es va aprovar el canvi, però el març del 2019, el Parlament Europeu va votar d’ajornar la resolució definitiva.\nCom sempre, compte, perquè tot i que només s’avança una hora, els experts expliquen que el cos triga uns dies a tornar-se a sincronitzar i pot arribar a causar un efecte similar al del jet-lag amb alteracions del son o mal de cap. Aquests efectes sobre el sistema circadiari afecten més les persones grans i els infants, atès que tenen un rellotge intern menys flexible.\nSegüent notíciaLa xifra de població estrangera resident a Vilassar de Mar és del 6’9 %


Manifest Dia Mundial de la Llengua de Signes – Ajuntament d'Elx\nHomeAjuntamentManifest Dia Mundial de la Llengua de Signes\nAmb motiu del Dia Mundial de la Llengua de Signes, s’ha dut a terme este matí en el Saló de Plens la lectura d’un manifest per part de la regidora de Benestar Social, Tere Macià. A l’acte també han acudit l’alcalde, el regidor de Participació, Felip Sánchez i distints membres de la Corporació municipal.\n“Qualsevol mesura que es prenga en consideració per avançar en polítiques inclusives per a les persones sordes ha d’incorporar de forma unívoca les llengües de signes, en qualitat de vehicles de cultura i de comunicació”, ha indicat Tere Macià en la lectura del manifest.\nAixí mateix, el Ple es compromet a establir el marc normatiu que regule les mesures necessàries per a la normalització, el respecte i l’ensenyança de la llengua de signes en el seu àmbit territorial. També mantindre, als efectes dalt indicats, una col·laboració estreta amb les entitats expertes en llengua de signes públicament reconegudes en l’àmbit territorial del municipi d’Elx i de la Comunitat Valenciana


L'assegurança dels vehicles a motor: garanties, cobertures i més\n19 setembre, 2017 /0 Comentaris/a Pòlisses i garanties, Pòlisses i garanties, Vehicles, Vehicles /Per ClaimCenter\nQuan es necessita l’assegurança dels vehicles de motor? Quines garanties té i què cobreix? De què em servirà quan tingui un accident i es danyi el meu vehicle?\nL’altre dia vaig comprar una bicicleta elèctrica Mountain Bike que em va costar 6.000 €. És una autèntica gaudida. Té un motor la potència del qual és de 750 watts (1 CV) i pujo les costes a tota velocitat. Té una autonomia de 50 km. Abans, quan sortia amb els meus amics, sempre em deixaven ressagat. Ara sóc el campió.\nVaig pujar a una vorera i sense voler vaig atropellar a una vianant que va morir. Em va caure el pèl, donat que resulta que havia de tenir una assegurança obligatòria i no ho sabia. Em van processar per homicidi involuntari com si hagués anat amb un ciclomotor per la vorera i a més sense assegurança. Em van caure dos anys de presó. Estic enfonsat. No creia que això de les bicis elèctriques era tan seriós.\nPerò, quan cal tenir una Assegurança Obligatòria de l’Automòbil (AOA)?\n¿Què és el AOA?\nEl Reial decret 8/2004 aprova el text refós de la Llei sobre responsabilitat civil i assegurança en la circulació de vehicles de motor, que obliga a tot vehicle espanyol a tenir contractat una assegurança de responsabilitat civil que, com a mínim, cobreixi el següent:\nEls danys a les persones, fins a 70.000.000 € per sinistre, sigui qualsevol el nombre de víctimes.\ndanys en els béns, fins a 15.000.000 € per sinistre.\nPer tant, el AOA d’un vehicle de motor haurà de pagar directament a tots els afectats per un accident de circulació, els danys i perjudicis causats a totes les persones i coses, incloent-hi als ocupants del vehicle culpable. Aquesta assegurança ha de cobrir a més, els danys causats per remolcs, el pes dels quals no excedeixi els 750 kg. L’únic que no tindrà dret a cap indemnització serà el conductor del vehicle culpable (ull, però sí a l’assistència sanitària).\nQuè cobreixen les asseguradores a més del AOA?\nHabitualment, les asseguradores inclouen altres garanties, complementàries a les ja obligades per Llei (AOA), les quals són:\nResponsabilitat civil voluntària il·limitada\nConsisteix a ampliar bastant més els límits descrits en el paràgraf anterior de 70 milions per danys a les persones i 15 milions per als béns.\nSegons l’asseguradora de la qual es tracti, aquesta garantia paga les despeses d’assistència de la grua si el vehicle s’espatlla per traslladar-ho fins al taller o habitatge de l’assegurat, les despeses de repatriació o trasllat dels ocupants del vehicle, les despeses de repatriació o trasllat de l’equipatge o les despeses d’assistència mecànica en carretera del vehicle entre altres casuístiques relacionades.\nAquesta garantia optativa cobreix, amb o sense franquícia, els danys materials propis que pateixi el vehicle assegurat causant del sinistre. Les llunes del vehicle al 100% en cas de tenir la cobertura contractada. L’incendi del vehicle o pèrdua total al 100% en cas de tenir la garantia contractada.\nSegons la secció novena de la Llei 50/80 de Contracte d’Assegurances, la contractació d’aquesta garantia donarà dret a l’assegurat a cobrar, fins al límit establert en el contracte, les factures d’advocats, procuradors o àrbitres que l’interessat lliurement esculli i hagin de defensar-li en processos arbitrals, judicials o extrajudicials (amistosos), en els quals es vegi implicat per raó d’un sinistre. No queden inclosos en aquesta garantia les despeses de perits, encara que hi hagi asseguradores que els inclouen.\nAquesta garantia paga un subsidi mensual o diari, fins als límits de diners establerts, pel temps que tinguem retirat el carnet, paguen les taxes per examinar-se de nou i paguen el curs per recuperar punts. Totes aquestes garanties solen venir molt limitades i condicionades a centres concrets i límits de capital molt baixos.\nHabitualment paguen les despeses d’empreses especialitzades a recórrer multes i sancions derivades d’infraccions de circulació.\nDonat que en cas de sinistre el conductor culpable es queda sense indemnització, aquesta garantia indemnitza, fins a un límit de diners, els danys sobre el conductor segons les lesions o seqüeles que hagi tingut.\nCal tenir en compte que, a part de l’AOA i depenent de l’asseguradora, no totes les garanties són el que semblen. En moltes ocasions el títol és molt “bonic” però les prestacions són paupèrrimes o molt limitades. Sembla que es cobreixi molt però en realitat no es cobreix pràcticament res.\nQuins tipus de vehicles de motor tenen l’obligació de tenir contractat un AOA?\nEls autocars i autobusos, els camions, els ciclomotors, les furgonetes, la maquinària agrícola (tractors, recol·lectores…), les motocicletes, els remolcs -la càrrega màxima dels quals, inclòs el remolc, superi els 750 kg-, els escúters, els turismes i els vehicles industrials.\nRespecte a la moda de les bicicletes elèctriques, aquestes han de tenir un AOA si la seva potència és superior a 250 watts (0,34 CV), o pesa més de 40 kg, o funciona sense pedalejar, o la seva velocitat màxima supera els 25 km/h. En cas que compleixin alguna d’aquestes condicions es considera ciclomotor en comptes de bicicleta elèctrica.\nEn aquest últim cas, que el motor sigui elèctric no canvia que sigui de combustió interna. Un motor és una màquina que converteix energia en treball a una potència determinada, per tant no importa que sigui elèctric o de combustió.\n¿Cuándo deja de cubrir nuestra aseguradora-seguro-para-que-sirve/” class=”lccsvseo_auto_link”>aseguradora-seguro-para-que-sirve/” class=”lccsvseo_auto_link”>aseguradora-seguro-para-que-sirve/” class=”lccsvseo_auto_link”>aseguradora-seguro-para-que-sirve/” class=”lccsvseo_auto_link”>aseguradora-seguro-para-que-sirve/” class=”lccsvseo_auto_link”>aseguradora?\nSegons estableix la Llei, l’assegurança del vehicle no cobreix en quatre supòsits:\nEn el supòsit que ens hagin robat el vehicle i el lladre hagi fet mal a algú, en aquest cas s’ocupa el Consorci de Compensació d’Assegurances.\nEn el supòsit que el conductor condueixi sota els efectes de l’alcohol o drogues. En aquest cas sempre haurà d’atendre al perjudicat però podrà recobrar al causant. Cal tenir en compte que donar positiu en un control d’alcoholèmia o drogues no vol dir que es condueixi sota els efectes de l’alcohol o drogues. Són dues coses diferents.\nEn el supuesto que en conductor no tenga el correspondiente permiso de conducir, donde siempre deberá atender al perjudicado y podrá recobrar los daños al causante.\nEn els casos on el conductor no compleixi amb les restriccions establertes en les clàusules que limiten els drets de l’assegurat i aquestes estiguin específicament acceptades per escrit. I a més aquestes clàusules no es considerin abusives.\nhttps://www.claimcenter.com/wp-content/uploads/2017/08/Seguro-Vehículo.png 450 1000 ClaimCenter /wp-content/uploads/2017/01/logo-claimcenter-300x88.jpg ClaimCenter2017-09-19 12:39:032020-12-14 17:06:30L'assegurança dels vehicles a motor


Lannion Center Appart II Lannion França - Ofertes d'hotels amb els MILLORS DESCOMPTES EN LÍNIA\n20 Avenue General De Gaulle, Lannion City Center, Lannion, França, 22300 - Veure al mapa\nMés informació sobre Lannion Center Appart II\nConvenientment situat a Lannion, Lannion Center Appart II és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLannion Center Appart II també ofereix moltes instal.lacions per enriquir la seva estada a Lannion. Les carecterístiques més important de l'hotel inclouen Wi-Fi gratuït en totes les habitacions, transport hotel/aeroport.\nA més, totes les habitacions ofereixen una gran varietat de comoditats com ara calefacció, mini bar, aparell de televisió, aparell de televisió LCD/pantalla de plasma, TV satèl•lit/cable per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Lannion Center Appart II és un lloc ideal d'estada pels viatgers que busquin encant, comfort i facilitat a Lannion.


Projecten a Bellcaire un aeròdrom amb dues pistes i quatre hangars - Diari de Girona\nProjecten a Bellcaire un aeròdrom amb dues pistes i quatre hangars\nL'alcalde del municipi, David Font, va organitzar ahir una reunió amb els veïns per explicar-los la iniciativa\nacn 25.10.2018 | 00:29\nPla general de la parcel·la on es projecta el camp de vol a Bellcaire d'Empordà. aleix freixas/acn\nPla general de la parcel·la on es projecta el camp de vol a Bellcaire d'Empordà.\nL'Ajuntament de Bellcaire d'Empordà ha aprovat inicialment un projecte per fer un camp de vol amb dues pistes en uns terrenys de 87.000 metres quadrats. La iniciativa també preveu la construcció de quatre hangars de 500 metres quadrats cadascun, en un dels quals hi hauria un museu dedicat a l'aviació.\nL'alcalde del municipi, David Font, va organitzar ahir una reunió amb els veïns per explicar-los la iniciativa i animar-los a presentar al·legacions si no estan d'acord amb el projecte.\nEls terrenys on es projecta són rústics però l'alcalde assegura que permeten usos lúdics i que la iniciativa compta amb tots els informes favorables. Malgrat això, va avançar que demanaran al promotor que minimitzi al màxim l'impacte visual de les construccions. De moment, no ha transcendit la inversió prevista.\nL'Ajuntament va aprovar inicialment a finals de setembre el projecte per fer el camp de vol per avionetes. Es tracta d'uns terrenys propietat del veí que promou la iniciativa i estan ubicats a mig quilòmetre del nucli urbà del municipi, de gairebé 700 habitants.\nEls hangars que proposa el projecte tenen una alçada màxima de 15 metres i la intenció és que aquestes quatre edificacions tinguin una pantalla visual vegetal per evitar un impacte visual des dels camins propers. De fet, el document proposa plantar-hi una filera de pollancres.\nA més, l'impulsor afirma que des del nucli urbà no es veuran cap de les quatre edificacions perquè la masia que hi ha als terrenys taparà les construccions.\nSegons consta en un informe, el promotor també té previst demanar permís per tenir vuit vols diaris els dissabtes, diumenges i festius i dos, els dies laborables. De tota manera, una vegada hi hagi la construcció feta, Aeroports de la Generalitat de Catalunya hauran de dir si accepten o no la proposta.\nUn projecte que fa dos anys va ser rebutjat\nTal com ha assenyalat l'alcalde, el projecte del camp de vol "es va presentar fa dos anys" però el van tombar. El secretari de l'Ajuntament de Bellcaire, David Izquierdo, va recordar que "la sol·licitud inicial tenia unes mancances" que van obligar a l'administració local a "tirar enrere" la iniciativa, ja que es tractava d'una "obra d'interès públic en un sòl rústic i això necessita una documentació mínima".\nEn aquell punt, però, "l'interessat es va assessorar" sobre els tràmits necessaris per tirar endavant la llicència. De tota manera, Izquierdo va apuntar que l'Ajuntament també va fer aquests passos i van demanar a la Comissió Territorial d'Urbanisme i a l'Agència Catalana de l'Aigua (ACA) "si hi havia alguna incompatibilitat urbanística" que permetés denegar la llicència.\nL'alcalde va afirmar que la nova proposta "ha seguit tots els tràmits" i per això "hem hagut d'aprovar-lo perquè reuneix totes les condicions legals i tècniques". El secretari va assegurar que Urbanisme ja els va avançar que el projecte tenia "dret a tenir llicència".\nActualment el projecte es troba en fase d'exposició pública i en aquest punt qualsevol ciutadà pot presentar-hi al·legacions. Izquierdo va assegurar que això serà clau perquè els veïns hi puguin fer "suggeriments i al·legacions" per tal que "la llicència s'executi amb les adequacions paisatgístiques o rurals" pertinents.\nPrimera trobada amb els veïns\nL'Ajuntament va organitzar aquest dimecres al vespre una reunió amb els veïns per explicar-los la iniciativa. En aquesta primera trobada es van donar tots els detalls de la proposta que ja fa dos anys va arribar al consistori i els passos que s'han seguit.\nL'equip de govern confia que l'ACA, la comissió d'urbanisme, l'Institut Cartogràfic de Catalunya o el Departament d'Agricultura limiti d'alguna manera el projecte per evitar possibles afectacions.\nL'aeròdrom es projecta a pocs quilòmetres del que hi ha a Viladamat, que es va obrir l'any 1999 i que també compta amb dues pistes d'aterratge.


Blog Caixa d'Enginyers - Page 28 of 55 -\nAigua saludable i sostenible Autor Daniel Caparros Funalleras 27/06/2019\nAigua vol dir vida i sense aigua, seria impossible la vida. De fet, segons la ciència, la vida va sorgir, precisament a l’aigua i d’ella es nodreix.\nAgenda 2030 Autor Iñaki Irisarri 17/06/2019\nELS ODS I LA INVERSIÓ COL·LECTIVA\nPer a Caixa d’Enginyers va ser un orgull acollir un any més la sessió a Barcelona de la Setmana de la ISR organitzada per Spainsif. Enguany els Objectius de Desenvolupament Sostenible (ODS) han estat els protagonistes, així com la seva alineació amb la inversió col·lectiva.… Continue reading\nestratègies ISR Autor Maria Vidal 15/06/2019\nÉs un tipus de política d’Inversió Socialment Responsable que es dirigeix a la inversió en sectors o temàtiques específics amb externalitats positives en aspectes socials i/o mediambientals, com per exemple energies renovables, infraestructures sostenibles, gestió de l’aigua o gestió de resi-dus, entre d’altres. En alguns casos també se les denomina inversions d’impacte.\nSi vols saber més sobre inversions, descarrega’t el darrer Gestiona elaborat per l’equip d’Enginyers Fons, la publicació bimensual exclusiva per a l’inversor.\n“>Font: Manual de la Inversió Socialment Responsable, Spainsif\nCooperatiu Economia sostenible Entrevistes\nAcció Solidària Contra l’Atur Autor Caixa d'Enginyers 14/06/2019\nContinuant amb el cicle d’entrevistes sobre el món cooperatiu i l’economia social, i amb l’objectiu de reflexionar sobre la situació actual i futura de les cooperatives que fomenten l’economia sostenible i social, ens trobem amb Acció Solidària Contra l’Atur.\nAquesta organització no governamental i sense ànim de lucre va ser fundada l’any 1981 amb l’objectiu de mobilitzar a la ciutadania y crear nous llocs de treball, prioritzant sempre els col·lectiu més vulnerables i assegurant una societat en la qual tot el món tingui una vida digna.\nCaixa d'Enginyers Gestió Autor Maria Vidal 12/06/2019\nHi ha diversos motius que sustenten el fet que aquest tipus d’empreses ofereixin un millor comportament borsari, i tots aquests motius estan relacionats amb la generació de valor i la preservació del capital.\nTot seguit provarem d’agrupar les principals característiques en termes històrics que han permès assolir l’excel·lència en els supervivents.\nAlimentació Autor Caixa d'Enginyers 12/06/2019\nL’alimentació saludable i equilibrada és de gran importància a l’hora d’aportar a l’organisme els nutrients essencials i l’energia necessària per mantenir el benestar físic i prevenir les malalties. L’alimentació saludable ha de ser rica en fruites, verdures, hortalisses, cereals, llegums i baixa en greixos, i es recomana menjar com a mínim 5 porcions diferents de fruites i verdures al dia.… Continue reading\nNoves entrades 1 … 27 28 29 … 55 Entrades anteriors


Califòrnia continua sent l’estat amb més contagis, amb més de 3,7 milions\n17 de d’abril del 2021. 21:58\nL’expansió de les noves variants del coronavirus, especialment la britànica, i la relaxació de les mesures estan fent pujar els contagis als Estats Units, sobretot, a zones com l’estat de Michigan, malgrat que s’ha accelerat la campanya de vacunació. En un mes, els EUA han passat de tenir augments diaris de contagis de menys de 60.000 a registrar xifres per sobre de 70.000. En concret, segons la Universitat Johns Hopkins, els Estats Units van sumar aquest dissabte 79.991 nous casos respecte a l’acumulat aquest divendres.\nD’acord a les estadístiques, almenys 13 estats estan experimentant de mitjana un increment diari dels casos d’almenys el 10%, d’acord amb dades d’ahir, divendres, el que indica que la lluita contra la pandèmia encara està lluny de finalitzar.\nSituació límit a Michigan\nMichigan és l’estat que està vivint els ascensos diaris més grans d’infeccions en les últimes setmanes. Només aquest dissabte havia sumat 9.850 nous casos respecte a divendres; seguit de Florida, amb 7.296; Nova York, amb 6.399; Pennsilvània, amb 5.536; i Nova Jersey, amb 4.340.\nMalgrat que Michigan està al capdavant amb el major número d’infeccions diàries, suma un total de 867.624 des del començament de la crisi sanitària, encara lluny de les xifres de Califòrnia, que continua sent l’estat amb més contagis (més de 3,7 milions), Texas (2,8 milions), Florida (2,1 milions), Nova York (1,9 milions) i Illinois (1,2 milions).\nTot i així, la pujada dels casos diaris ha fet que els hospitals de Michigan es trobin a punt de col·lapsar, amb els ingressos per Covid en el seu punt més alt des de l’inici de la pandèmia. A data de dijous, tres centres sanitaris d’aquest estat estaven al 100% de la seva capacitat, mentre que almenys 35 estaven a punt d’estar-ho, va informar el diari ‘The Detroit News’.\nLa xarxa d’hospitals més gran de Michigan, Beaumont Health, va emetre un comunicat en què va descriure la situació com a «problemàtica i alarmant», i va destacar que el nombre d’ingressos va créixer de 128 el 28 de febrer a més de 800 dijous passat. La governadora de Michigan, la demòcrata Gretchen Whitmer, va atribuir aquesta setmana el repunt dels contagis a l’expansió de les noves variants del virus i a la fatiga pandèmica, ja que molts ciutadans estan abandonant els protocols de salut pública i hi ha més mobilitat.\n44% dels contagis són de variant britànica\nMalgrat aquest panorama, Whitmer s’està resistint a adoptar restriccions més contundents de les que ja ha imposat i confia que les vacunacions ajudin a contenir aquesta onada.\nWhitmer va ser objectiu l’any passat de nombroses crítiques per part de conservadors, de seguidors de l’expresident Donald Trump (2017-2021) i del mateix exmandatari per imposar al començament de la pandèmia el tancament de l’activitat comercial i prohibir les aglomeracions en el seu estat per evitar que la Covid s’escampés.\nDivendres, l’Executiu va alertar que els contagis i les morts per coronavirus s’havien accelerat en els últims dies, especialment a l’oest mitjà, d’una banda a causa a l’amenaça més gran que representen les noves variants, sobretot la britànica, però de l’altra a la relaxació de les mesures en algunes zones.\nLa directora dels Centres per al Control i la Prevenció de Malalties (CDC, en anglès), Rochelle Walensky, va explicar en aquest sentit que la variant britànica suposa ja el 44 per cent dels casos registrats.


Ajuntament de Caldes d'Estrac - Castelfranco Piandiscò viu la Festa Major de Caldes\nCastelfranco Piandiscò viu la Festa Major de Caldes\nUna delegació del poble agermanat de Caldes, ha visitat la vila del 6 al 8 de setembre, per conèixer com es viu la festa major\nAquesta Festa Major del 2019, Caldes d’Estrac ha rebut una visita molt esperada. La delegació del poble agermanat de Caldes, Castelfranco Piandiscò, formada per unes 30 persones, entre elles l’alcalde de la localitat, l’Enzo Cacioli, i el president del Còmitè d’Agermanament, en Paolo Cherici; que ha vingut per conèixer la festa major.\nLa delegació va arribar el divendres 6 de setembre al matí, i la primera de les activitats programades va ser la de fer un passeig per conèixer la vila. La recepció oficial es va dur a terme a les 19h. L’alcaldessa de Caldes, Rosa Pou, i els regidors, els van donar la benvinguda, i Cacioli i Cherici, van signar el llibre d’honor. Finalment, els van lliurar una bossa d’obsequis i la copa de cava del brindis d’aquest 2019.\nUn cop feta la recepció, els de Castelfranco Piandiscò van unir-se al pregó i al brindis de la festa major, i l’alcalde de la localitat italiana va poder compartir l’entarimat amb l’alcaldessa de Caldes, i el president del CPA de Caldes, Eduard Casals, per aixecar les copes. Després del brindis, els italians també van participar en el sopar popular i en els concerts programats per a la nit del divendres.\nTal i com estava previst, el dissabte 7 de setembre, la delegació va realitzar la visita guiada per la Fundació Palau, a càrrec de Giuseppe d’Amico; i per la tarda van unir-se al cercavila de Gegants i al concert de festa major.\nA les 21:30h, va tenir lloc el sopar institucional celebrat a l’hotel Dynamics, on es va fer el lliurament d’obsequis: una Senyera, una bandera de Caldes i una forca dels Diables decorada especialment per a l’ocasió pel cap de Colla Àngel Maculet, per part de Caldes; i per la seva banda, els italians van obsequiar-nos amb dos frescos dels edificis més emblemàtics de Castelfranco Piandiscó. A continuació, tothom es van unir al ball de gala i les barrakaldes de la festa major.\nEl diumenge 8 de setembre, es va convidar a la delegació als actes en honor a la patrona de Caldes, la Mare de Déu del Remei, i a gaudir de tota la programació, especialment del correfoc que es va celebrar a partir de les 21h.\nSegons la Regidoria de Cultura, la visita del poble agermanat ha estat una experiència més que positiva, que ha permès reforçar els llaços i crear una nova complicitat entre els dos pobles agermanats. Properament es farà una reunió de valoració de la visita dels italians i es fomentarà la comissió d’Agermanament oberta a tothom per tal de donar continuïtat i fer un gran agermanament.\nMira el vídeo que Castelfranco Piandiscò ens ha regalat de la seva visita a Caldes d'Estrac.\nVisita de Castelfranco Piandiscó a Caldes - Festa Major 2019\nInformació publicada el 12 de setembre de 2019Compartir:


Abril Martorell torna a esmolar les tisores\nEl nou president d’Indra presenta el seu pla per tornar als beneficis: farà un ERO a més de 2.000 persones, el primer de l’empresa\n“ABRIL MARTORELL ÉS un recanvi excel·lent tenint en compte la seva sòlida trajectòria a Prisa i Telefónica”. Aquesta va ser la conclusió d’un dels analistes borsaris que segueixen Indra quan va ser nomenat el nou president de la companyia tecnològica espanyola. En efecte, Fernando Abril Martorell és un expert en reestructuracions. En les dues feines marcades amb negreta al seu currículum (va ser conseller delegat de les dues empreses) va haver de fer el mateix: fer fora gent. Ara, menys de mig any després d’arribar al càrrec a Indra, Abril Martorell ja negocia amb els sindicats un expedient de regulació d’ocupació (ERO) que afectarà gairebé 3.000 persones. Serà el primer ERO d’Indra, una empresa tecnològica que s’havia distingit per l’estabilitat: l’anterior president, Javier Monzón, havia estat 22 anys en el càrrec sense grans sotracs.\nAbril Martorell va arribar a Indra gràcies a una pinça entre Telefónica i el govern espanyol, a través del ministre de Defensa, Pedro Morenés, per defenestrar Monzón (vegeu l’ Emprenem del 15 de febrer del 2015). I el seu principal encàrrec era revitalitzar el preu de l’acció i tornar l’empresa als guanys. Només amb l’anunci de la reestructuració, Abril Martorell ja va camí de complir un dels encàrrecs del seu excap, César Alierta, perquè els mercats van rebre el nou pla estratègic d’Indra amb augments importants del preu de l’acció, per sobre del 10%. El segon està per veure, però sembla encaminat amb l’ajustament anunciat, que preveu un estalvi d’entre 180 milions i 200 milions d’euros i augmentar la facturació a un ritme anual d’entre un 2,5% i un 4,5% per pal·liar les pèrdues, que l’any passat van ascendir a 92 milions d’euros i el primer trimestre d’aquest any van sumar 19,6 milions d’euros més.\nIndra planeja estalviar fins a 120 milions d’euros amb la reestructuració de personal, que inclou l’acomiadament de 1.850 persones a Espanya i un miler més a l’Amèrica Llatina (sobretot al Brasil) de les 43.000 persones a qui dóna feina. També vol estalviar 30 milions d’euros en costos de producció, entre 20 i 40 milions més en sobrecostos i pèrdues en projectes i 10 milions més amb l’optimització del model d’entrega. Tot plegat, objectius ambiciosos que Indra vol complir, a més de l’ERO, amb una reorientació del negoci.\nEs volen centrar en les àrees de defensa, seguretat i transport i trànsit, que són algunes de les més rendibles. En aquests verticals esperen augments de la facturació d’entre un 3% i un 5%. També volen obtenir entre un 2% i un 4% més d’ingressos en tecnologies de la informació. Per aconseguir-ho, faran “inversions i desinversions selectives”, segons va dir Abril Martorell. En aquest sentit, l’empresa deixarà caducar alguns contractes amb poc marge i se centrarà en projectes tecnològics de més valor afegit.\nEs dóna el cas que les àrees en què es volen centrar són precisament aquelles en què dos dels seus principals accionistes en són també clients. L’Estat i Telefónica representen una part molt important de les vendes d’Indra (més d’un 20%, segons els analistes del mercat). De fet, aquesta vinculació preocupava els analistes, que no veuen amb bons ulls que els clients d’una empresa controlin l’accionariat.\nDE CARA AL futur, el pla de la Societat Estatal de Participacions Industrials (SEPI), l’organisme públic a través del qual l’Estat controla un 20% de la companyia després d’assumir les accions de Bankia el 2013, pretén sortir de la companyia. Ho vol fer assegurant-ne l’espanyolitat i sense perdre diners. Per això, si el preu de l’acció es recupera amb els nous plans d’Abril Martorell, és possible veure una operació en què la SEPI vengui part de la seva participació a Telefónica, un cop dut a terme el fort ajustament de plantilla que tot just s’està començant a negociar.\nAbril Martorell va camí de tornar-ho a fer. Després de diversos ERO a Prisa i un de més de 5.000 persones a Telefónica el 2003, aquest directiu ha tornat a aplicar la mateixa medicina. El mercat l’hi ha agraït. Queda per veure si també és capaç de complir les promeses pel que fa a la millora de la facturació.


Taller de fotografia (84) | Bloc de toies.com\ndilluns, 3 Agost 2009 by Mario\nHola amics, ja veieu ni sent-hi puc parar.. El nostre amic taronja també l’he facturat de vacances i podem dir que esteu sols davant aquesta sèrie de ‘taller d’Agost’. Aquesta serie de quatre capítols, el darrer d’agost ja l’intentarem fer en ‘viu’ comentant les fotos de vacances, tractarà de treballs setmanals per anar practicant els diferents efectes i eines Photoshop que hem anat aprenent.\nPreparats pel d’avui? Crec que us agradarà…\nTaller d’Agost (1): Treballem els retrats\nAvui us presentaré un parell d’efectes senzills per treballar els vostres retrats. No us vull complicar amb efectes complexes que podeu trobar a internet i que ja tindrem temps de treballar-los, el que m’interessa és que descobriu, apreneu i interioritzeu la relació entre l’efecte i la conseqüència d’aplicar-lo.\nCom heu anat veient els efectes consten de passos on en cada un s’aplica alguna acció que coneixeu, és l’ordre d’aquestes accions la que ens porta a un o altre resultat però en el fons el nombre d’accions que fem acaba sent limitat. És com si tinguéssiu ja cert vocabulari après d’un idioma i ara comencéssiu a fer frases…\nL’efecte desenfoc als retrats\nAquest efecte és francament senzill però molt aparent. Com a tal efecte el nombre de passos és mínim però el podeu complicar tant com vulgueu, des de la selecció prèvia del rostre als efectes posteriors de color, vinyetatge o contrast. Amb aquest efecte es pot aconseguir l’efecte ‘Sfumato‘, tècnica de pintura basada en la sua transició de tons i colors, sense línies i contorns. ‘Sfumato’, terme en italià que vol, dir ‘fum’ va ser usat per Leonardo Da Vinci i ara el podreu emular usant Photoshop.\nL’efecte tracta de superposar dues capes de la mateixa fotografia, la de dalt desenfocada, per anar descobrint aquells detalls que caracteritzen el rostre, ulls, nas, llavis,… però sense descobrir els contorns.\nVeiem-lo pas a pas:\n1. Obrim la fotografia a Photoshop i creem-ne una còpia\n2. Sobre la capa creada apliquem un desenfoc gaussià. El radi dependrà dels píxels de la fotografia. Desenfoqueu però no de forma exagerada.\n3. Creem una màscara ‘blanca’ sobre la capa desenfocada i utilitzem un pinzell ‘negre’ per crear la màscara.\n4. Passem el pinzell per ulls, nas, boca,.. però mai els contorns de la figura.\nEl resultat és força interessant:\n(aquesta és la comparació de les dues fotos)\nPodem fer totes les variacions que vulguem, desenfocar més o duplicar el resultat amb superposició, desaturar,… però l’essència del ‘Sfumato’ és aquesta. A propòsit del desenfoc m’agrada molt jugar amb la ‘falsa profunditat de camp’ i obtenir l’efecte ‘Maqueta’. No crec que us costi massa jugar amb la màscara, concretament amb l’aplicació de degradats o màscares desenfocades per arribar a fotografies com aquesta:\nQuè us sembla aquesta maqueta dels vaixells? Bé, no es tracta de cap maqueta sinó d’una fotografia real al port de Donosti. (Pistes: He fet servir dues capes, un desenfoc, addicionalment es podria utilitzar una capa corbes per donar més lluminositat a la part enfocada)\nEl segon efecte que veurem avui és just el contrari, en lloc de donar aquest efecte ‘soft’, suau, el que farem serà dramatitzar el retrat. L’efecte és un pèl més complicat però res que no pugueu fer en un no res…\nAquest efecte té també moltes variacions i podem trobar molts exemples a internet. Es tracta en un primer pas de incrementar la nitidesa de certs trets del retrat a partir del filtre de ‘pas alt’, en un segon pas centrarem la fotografia aplicant-li un vinyetatge.\nPartirem d’una fotografia que he buscat a flickr: http://www.vnl.in/resources/watch/photos/2008/portrait-of-an-indian-lady/. Havia pensat en posar-ne una de meva però no fa falta aplicar-li cap efecte dramàtic. L’he retallat per quedar-me únicament amb el rostre:\n2. Sobre la capa creada creem una màscara (truc: si tenim apretat el ‘alt’ al crear la màscara questa es crearà negra).\n3. Cliquem la màscara i pintem els ulls de ‘blanc’. Serà l’únic que deixarà passar.\n4. Cliquem les dues capes i combinem-les en una.\n1. Ara ens queda de nou una única capa, ja que les hem combinat totes al pas anterior. La dupliquem.\n2. A la capa duplicada hi apliquem el filtre ‘pas alt‘. No exagereu el radi, si es veu el contorn de la figura (en gris) ja en hi ha prou. Sobre aquesta capa creem (amb el ‘alt’ pressionat) una màscara negra.\n3. Pintem sobre la màscara negra amb el pinzell blanc aquells trets de la cara que ens interessen. A l’exemple he pintat tot el contorn de la cara.\n4. Apliquem a la capa amb el filtre de ‘pas alt’ i la màscara el mode de fusió ‘llum forta‘.\ni la tercera part:\nSimplement he creat un vinyetatge:\n1. Creem una nova capa i omplim-la de negre\n2. Creem una màscara i l’omplim de degradat radial i desenfoquem.\nEns veiem la setmana vinent? Bona setmana i bones vacances !\nEtiquetes : Fotografia, photoshop, retrat, taller de fotografia\n← James Taylor – Esos pequeños placeres VI\nViatge per la Mediterrània →


Llagostera Ràdio - L'IDIBGI busca predir l'evolució de l'esclerosi múltiple a través d'una anàlisi de sang\nLaboratori de l'Institut d'Investigació Biomèdica de Girona. / Foto: ICS\nArticle Anterior 25 anys, 7 mesos i 17 dies de presó per violar i intentar matar l'exparella a Sant Jordi Desvalls\nSegüent Article Aena defensa que les taxes de l'aeroport de Girona són "competitives"\nLa investigació sobre biomarcadors, dirigida pel doctor Jordi Tomàs Roig, investigador del grup d'investigació en Neurodegeneració i Neuroinflamació de l'IDIBGI i de la Unitat de Neuroimmunologia i Esclerosi Múltiple Territorial de Girona, liderada pel doctor Lluís Ramió-Torrentà, té dues fases principals.\nLa primera serà per determinar el perfil epigenètic, és a dir, les marques químiques de les cèl·lules del sistema immune procedents de sang perifèrica en pacients recentment diagnosticats d'EM tipus recurrent remitent (en brots), i en etapes més progressives de la malaltia.\nEs tracta d'un projecte d'investigació bàsica en el qual s'estudia el sistema immunitari de deu pacients recentment diagnosticats i deu controls sans aparellats per edat, sexe i nivell d'estudis.\nTambé s'estudiarà el sistema immune de deu persones amb EM secundària progressiva. Per a l'estudi epigenètic de les poblacions immunitàries s'utilitzaran tècniques avantguardistes basades tant en la seqüenciació massiva de l'ADN com en la quantificació proteica. Està previst que la investigació finalitzi el 2022.\nPoder predir mitjançant una senzilla extracció de sang l'evolució del pacient, brots, discapacitat i acumulació de lesions en ressonància magnètica, són les principals fites d'aquesta investigació.\nA més, la investigació sobre biomarcadors en sang també podrà contribuir al disseny de fàrmacs epigenètics per tal d'evitar la reacció autoinmmune, la neurodegeneració i per tant la progressió de la malaltia.\nnotícia comarcal\tidibgi


Tot el que necessites per la teva mascota aquest estiu\nSant Cugat compta amb diverses botigues especialitzades en mascotes i veterinaris FOTO: Cedida\nL’estiu és la temporada més complicada i feixuga pels animals de companyia. A la intensa calor dels mesos estivals, se li ha de sumar la proliferació de puces, paparres i mosquits, entre els quals existeixen els dípters capaços de transmetre la leishmaniosi entre els gossos.\nPer fer front a aquestes situacions Sant Cugat compta amb diverses botigues especialitzades en mascotes i veterinaris, on fer les consultes de salut animal pertinents i visites i comprar productes que els millorin la qualitat de vida durant aquests mesos.\nD’aquesta manera podem combatre la calor fent el passeig a primera i última hora del dia per evitar possibles cops de calor; Tallant el pèl a l’animal de companyia, sempre que sigui una de les mascotes a les quals se li pot tallar; Dutxant-los amb més freqüència; Augmentant la seva ingesta d’aigua la qual podem facilitar amb un abeurador portàtil; Utilitzar mantes refrescants i també protectors dels coixinets dels seus peus per fer front a la intensa calor del terra, que pot arribar a cremar. A banda i per combatre els mosquits, les paparres i les puces és necessari fer ús de pipetes, collarets i pastilles antiparasitàries, a més dels clàssics sabons i locions específiques per acabar amb aquests indesitjables insectes. Una mesura que podem estendre també als llits dels nostres animals amb l’ús d’esprais per eliminar possibles insectes i els seus ous en els llocs de descans.\nQualsevol anomalia que detecteu en la vostra mascota cal compartir-la amb el seu veterinari o veterinària. Vetllem per la seva salut, és la nostra passió!\nEls cadells i gatets així com els gats i gossos adults necessiten ser desparasitats regularment tant internament com externa. A més, sobretot, en aquests mesos de calor és molt important protegir-los de la picada de mosquits que transmeten malalties com la leishmania.\nÉs important administrar les vacunes recomanades en el moment adequat perqué els nostres cadells tinguin un sistema immune fort que els protegeixi tot el possible.\nL’esterilització dels nostres animals no només evita la cria imprevista sinó que també ajuda a prevenir malalties greus com tumors mamaris, testiculars o piometres. A més, redueix l’efecte hormonal sobre problemes de comportament.\nConsultori Veterinari La Floresta:\nOn: Av. Verge de Montserrat, 6\nTelèfon: 935 895 040\nManta refrescant: Produeix un agradable efecte refrescant disminuint 2 o 3 graus la temperatura corporal de l’animal evitant-li un possible cop de calor. Disponible amb talla S - 12.30 €,M 16.50 € i L -19.25 €.\nTransportin Freedog: Homologat per a viatjar amb avió. Disponible amb color blau,vermell i negre i 2 talles: 40x20x26cm i 48x25x33cm. Preus 45 i 50 euros.\nJoguines intel·igents: per a rossegadors per ajudar a que no es deprimeixin per falta d’estimulació física o mental. Túnels,rolls,pilotes,rodes i caixetes per a descobrir snacks en el seu interior. Des de 3.95 € fins a 24.50 €.\nMolta varietat de joguines: per aquest estiu per entretenir al teu gos mentre es banya ja que tots floten. Preus desde 5 € fins a 20 €.\nOn: Rambla del Celler, 25\nTelèfon: 936 74 70 81


IB3N | La Justícia belga tornarà a revisar l'extradició de Valtònyc\nIB3 Notícies > societat > La Justícia belga tornarà a revisar l’extradició de Valtònyc\nValtònyc en una imatge d'arxiu.\nEl Tribunal de Cassació de Bèlgica ha anul·lat aquest dimarts la decisió que va rebutjar en segona instància l’extradició del raper mallorquí, Josep Miquel Arenas, Valtònyc, i el cas haurà de tornar al Tribunal d’Apel·lació de Gant, segons han informat fonts jurídiques a l’agència de notícies Europa Press.\nL’última instància judicial belga ha demanat reexaminar la qüestió dels insults al monarca, un dels delictes pels quals les autoritats espanyoles reclamaven al raper, condemnat a més a Espanya per amenaces i enaltiment del terrorisme.\nAra el seu cas haurà de tornar a ser jutjat per un tribunal diferent a Gant, format per altres jutges, han explicat les fonts consultades.\nLa defensa del raper mallorquí ha assenyalat que el nou judici es limitarà al “punt particular” de les injúries a la Corona. En aquest sentit, el seu advocat Simon Bekaert, ha apuntat que la Cort de Cassació indica que no hi cap extradició per enaltiment del terrorisme, ni per amenaces.\nEn la mateixa línia, l’advocat Gonzalo Boyé, també en l’equip jurídic de Valtònyc, ha apuntat que en la seva decisió, l’alt tribunal “desestima el recurs pels delictes d’enaltiment del terrorisme i amenaces”.\nEn tot cas, amb la decisió del Tribunal de Cassació, el músic mallorquí veu com s’allarga el procés judicial sobre el seu lliurament a Espanya, que ja va ser rebutjada en primera instància en 2019 i de nou en segona instància pel Tribunal de Gant el mes de desembre passat, després que dilatés el procés més d’un any per diferents consultes al Tribunal Europeu de Justícia i al Tribunal Constitucional belga.\nLa Fiscalia belga en representació d’Espanya va optar per esgotar la via judicial i acudir al Tribunal de Cassació, que s’ha limitat a estudiar qüestions formals del procés, sense entrar en el fons de l’assumpte.\nValtònyc va ser detingut fa una dècada pel contingut de les lletres d’algunes de les seves cançons i condemnat en 2017 pels delictes d’enaltiment del terrorisme, calúmnies i injúries greus a la Corona i amenaces. En la seva sentència, l’Audiència Nacional va estimar que alguns dels temes compresos en els seus discos tenen un “indubtable contingut laudatori” de les organitzacions terroristes ETA i GRAPO, que justifiquen i inciten a la reiteració de les accions violentes.\nValtònyc: “Vaig fugir d’Espanya amb cotxe i vaixell, els cossos de segurerat no són massa vius”


Segones oportunitats | Coordinadora Obrera Sindical d'Autobusos de TMB\nNo passa sempre, però en aquesta ocasió la plantilla d’autobusos de TMB tenim durant les setmanes vinents segones oportunitats.\nPodrem tornar a votar en unes eleccions sindicals i, si volem, canviar la relació de forces al Comitè d’empresa i, encara més important, podrem mostrar de nou la nostra solidaritat amb Bonilla, acomiadat per repel•lir una agressió en el seu lloc de treball.\nAlguns fets ocorreguts aquestes últimes setmanes ens poden fer reflexionar…\nHem de recordar que les eleccions sindicals es repeteixen per que la Direccó de Transports de Barcelona S.A. va denunciar i guanyar el fet que tots els fora de conveni haguessin quedat exclosos de les eleccions sindicals passades pel laude que va fer l’àrbitre designat per la Direcció General de Relacions Laborals del Departament de treball.\nNingú, a part dels sindicalistes de CCOO, UGT i SIT que es veuran beneficiats dels seus vots, entén com és possible que puguin votar els directius de tot tipus, els caps de les diferents àrees, el personal de direcció de Metro o els CGOL’s en unes eleccions per elegir els representants dels treballadors i treballadores d’Autobusos.\nEn aquest sentit, si finalment s’acaben realitzant les eleccions el 25 de novembre amb tot l’equip directiu fora de conveni per a la Coordinadora Obrera Sindical (COS) seran unes eleccions tergiversades.\nMentrestant l’ACTUB i la COS hem impugnat el cens electoral per intentar impedir que això succeeixi.\nEntre aquesta i la setmana vinent sortiran les resolucions de l’àrbitre designat. Si no s’accepta la nostra impugnació denunciarem als tribunals el cas.\nCreiem que aquest tema no és secundari. Més de tres-cents membres de l’equip directiu fora de conveni a autobusos tenen un pes econòmic i de decisió massa important a l’empresa com per a deixar-los que també controlin part del Comitè d’empresa.\nAquí pots trobar la llista dels fora de conveni a Transports de Barcelona, S.A.:\nCom pot afectar això a la negociació de conveni?\nEl conveni s’acaba el 31 de desembre d’aquest any, mentre no s’arribi a un acord pel nou conveni les condicions laborals i el sou es mantindran igual que fins ara. Pots llegir article a l’interior.\nMentre hi hagi període electoral o el Comitè d’empresa no estigui formalment constituït no es podrà començar a negociar conveni.\nSi finalment s’hagués d’anar a judici per la inclusió dels fora de conveni s’hauria d’esperar a la resolució del jutjat per saber si s’han de repetir les eleccions de nou o ja són resultats definitius.\nSigui com sigui, la COS ens tornem a presentar a les eleccions sindicals amb l’esperança que els treballadors i treballadores que no van votar en els anteriors comicis (aproximadament 1000 persones) facin un pas endavant votant i ajudant a treure la majoria del Comitè d’empresa de les mans de CCOO UGT i SIT.\nSi no és el cas, el conveni vinent és segur que serà una continuació de les retallades i congelacions salarials que ja hem patit.\nAcomiadaments i suport el 4 de desembre al company Bonilla\nCom ja vam informar temps enrere, la creença que els acomiadaments no poden arribar als afiliats i afiliades dels sindicats de la Direcció és falsa i aquest mes passat hem pogut saber que una conductora del Triangle, afiliada al SIT, ha acabat al carrer.\nCom era d’esperar, el seu sindicat ni ha informat la plantilla i, tot indica, que no pensen fer res per ella.\nNo és la primera ocasió que la Direcció acomiada a afiliats de CCOO, UGT i SIT i dubtem que sigui la última.\nHo vam dir i cada cop s’està evidenciant més: la manca de resposta sindical i de la plantilla a l’acomiadament d’Andreu de Cabo i de Bonilla ha obert la porta a que hi hagi més treballadors i treballadores que acabin al carrer per motius de repressió sindical, malaltia o qualsevol altre excusa que busqui la Direcció.\nPer aquest motiu tornem a repetir, i no ens cansarem de fer-ho, és imprescindible que per aturar-li els peus a una Direcció, cada cop més prepotent, el dijous 4 de desembre siguem molts i moltes els que acompanyem a Bonilla durant el seu judici per acomiadament.\nLa COS, tal com va fer amb Andreu de Cabo, convocarà una aturada per aquell dia de 7:30h a 12:30h i una concentració a la porta del jutjat nº15 a les 9:15 per que tothom que treballi i vulgui assistir a mostrar el seu suport al company pugui fer-ho.\nEsperem que tots i totes reflexionem i el dia 4 de desembre siguem molts i motes els que estem a la porta del jutjat.\nEns hi va el futur….\nPer últim, volem recordar que Bonilla està cobrant actualment l’atur i això implica que té un sou de 1000 euros al mes.\nA part de l’angoixa per estar acomiadat s’uneix el patiment per no arribar a final de mes.\nUs recordem que podeu fer-li una aportació econòmica ingressant-la directament al seu compte corrent:\nUn record pel company Alberto de la 109\nLa COS volem mostrar la nostra més profunda tristesa per la pèrdua el passat dijous 6 de novembre del company i amic Alberto Boguña, conductor de Zona Franca, i sempre conegut per estar a la línia 109.\nEstimat a la cotxera i a l’empresa pels seus companys i companyes que, com ell, sempre han estat al costat dels treballadors i treballadores.\nAquí el podem veure i recordar durant les mobilitzacions del 2012 per la paga extra i la readmissió del company Andreu de Cabo: http://ves.cat/l-7-\nHa estat un cop molt dur, duríssim.\nLa COS hem rebut missatges de condol només conèixer-se la notícia de la seva mort.\nSi altres companys i companyes volen fer-nos arribar els inclourem també al nostre bloc.\nPots enviar-los aquí: tb@sindicatcos.cat\nDedicat a Alberto:\nVuela alma inquieta,\nCorre jinete del tiempo\nGuarda en tu cofrecito\nLa esencia de nuestros recuerdos,\nDe andanzas y desventuras de condición de bandolero,\nDerrochando la riqueza que tu corazón llevaba dentro\nNo dejes desamparados a la banda de tus anhelos,\nJunto amigos y familiares acompañamos desde el cielo\nAl poderte recitar\nQue tu banda esta llorando\nEnfrente de tu altar\nWritten by costb Publicat dins de Bonilla readmissió!, Laboral\nAlberto de la 109, no t’oblidarem mai!\nEl cartró informatiu nº28, Novembre: Segones oportunitats\n@CUPBarcelona @TMB_Barcelona @CGTBICINGBCN Ingressem els 597,82€ de les dietes del Consell d'administració de… twitter.com/i/web/status/9… 1 week ago\nRT @COSnacional: ♀ Cridem a la #VagaGeneralFeminista de tota la classe obrera. On el trencament de la normalitat capitalista de producció,… 2 weeks ago\nRT @COSnacional: ♀ #8M2018 #VagaGeneralFeminista 🛠 Nosaltres Produïm, ☝🏼Nosaltres decidim! ✊🏾 No sostindrem la crisi capitalista. 📃 Manif… 3 weeks ago\nRT @CIM_METRO_BCN: Durante las negociaciones dl Convenio d TB,la Dirección enchufó en #metrobcn a familiares d UGT TB y SIT q después firma… 3 weeks ago\nRT @punsix: Cada dia hi ha 92 avaries de busos a Barcelona. Això obliga als conductors a quedar-se a cotxeres sense poder treballar. @TMB_B… 1 month ago


Apple, trobada culpable de violar patents de Motorola - imatica.org\nApple, trobada culpable de violar patents de Motorola\nApple ha estat trobada culpable de violar una de les patents de Motorola Mobility (empresa actualment propietat de Google), tal i com ha dictaminat la Comissió de Comerç Internacional (CCI) dels Estats Units en una conclusió preliminar.\nVia PhoneRPT – En un altre cas que ha enfrontat a Apple contra Motorola, el jutge de la CCI Thomas Pender, va publicar ahir una conclusió preliminar, en la qual considera que Apple ha violat una de les patents de Motorola Mobility que cobreixen la tecnologia sense fils 3G. El dictamen encara està pendent de ser ratificat pels sis membres de la comissió de la CCI.\nDesprés de la denúncia original, la companyia basada a Libertyville va afirmar que Apple estava infringint quatre de les patents de Motorola Mobility en els seus dispositius mòbils com l’iPad i l’iPhone.\nEl revés segueix a una altra derrota patida per Apple a principis d’aquest any, quan aquest grup quasi-judicial va dictaminar que el Motorola Droid no estava infringint tres de les patents d’Apple al contrari del que denunciava la companyia de Cupertino.\nEn un comunicat emès per Apple, la companyia va indicar que apel·larà la decisió al·legant que la patent cobreix tecnologia estàndard del sector. El pla d’apel·lar la decisió es pren tenint en compte la decisió d’un tribunal alemany, que no creia que Apple estigués infringint la patent.


Inici > Bones pràctiques > Xarxa òmnia\nGeneralitat de Catalunya i entitats gestores al territori\nFacilitació de l’accés a les TIC de col·lectius desfavorits, exclosos digitalment i /o en risc d’exclusió social. Programes i activitats formatives per a la capacitació i alfabetització digital; la integració social i la creació de xarxes entre Punts Òmnia i/o usuaris.\nDinamitzar les diferents associacions del barri perquè accedeixin a la societat de la informació, millorin les seves actuacions i participin en la prevenció i la lluita contra l’exclusió social.\nUOC – Biblioteca virtual\nEs tracta d’una iniciativa institucional del Govern de la Generalitat (Dep. De Benestar Social i Família i Dep. D’Empresa i Ocupació) iniciada el 1999 i vigent des de llavors. La xarxa està integrada per entitats gestores distribuïdes per tot el territori català. Les entitats gestores són entitats sense ànim de lucre, ajuntaments o consells comarcals que són les responsables d’activar i gestionar els Punts Òmnia. A maig de 2014 la xarxa està integrada per 116 Punts Òmnia.\nL’activitat desplegada en cada Punt Òmnia va adreçada a la població general, però amb discriminació positiva vers les persones en risc social i més si precisen millorar les seves capacitats per a superar les seves dificultats d’accés a les tecnologies d’informació.\nLa xarxa potencia que els Punts Òmnia treballin en aquest tres eixos bàsics.\nÒmnia ofereix espais i equipaments d’utilització pública i compta amb el suport d’un professional, que dinamitza l’espai i assessora les persones usuàries del Punt.


La Dra. Rocío Da Riva coordina el ...\nLa Dra. Rocío Da Riva coordina el Seminari "Ceràmiques d’Edom, Negev i Hejaz del primer mil·lenni a.C.: Economia, intercanvi i simbolisme" i la Conferència "De David a Herodes: Història i arqueologia d’Edom i els edomites" a càrrec de Juan Manuel Tebes\nEl mes de juny a la tindrà lloc el Seminari Ceràmiques d’Edom, Negev i Hejaz del primer mil·lenni a.C.: Economia, intercanvi i simbolisme, sota la coordinació científica de la Dra. Rocío Da Riva, professora del Dept. d’Història i Arqueologia i membre de l’IdRA, i organitzat pel El Grup de Recerca d’Arqueologia Clàssica, Protohistòrica i Egípcia (GRACPE).\nComplementaria al Seminari, el GRACPE organitza també la Conferència De David a Herodes: Història i arqueologia d’Edom i els edomites.\nAmbdues activitats seran a càrrec del Dr. Juan Manuel Tebes de la Ruhr-Universität Bochum. Juan Manuel Tebes és un historiador del Pròxim Orient Antic, les àrees d’especialització del qual són la història i arqueologia del Llevant meridional i el nord-oest d'Aràbia. Actualment és investigador visitant a la Ruhr-Universität Bochum. És director de la revista Antiguo Oriente i co-editor de les Monografías sobre el Antiguo Cercano Oriente (ANEM). Tebes ensenya a la Universitat de Buenos Aires i és Investigador del CONICET. Ha estat Investigador del W. F. Albright Institute of Archaeological Research (Jerusalem), a l'American Center of Oriental Research (Amman), a la Maison de l'Archéologie et de l'Ethnologie (París), a la University of Sydney, a la New York University, i a la University of Michigan. Dues vegades becari Fulbright i CONICET, i una vegada becari Fernand Braudel i Endeavour, Tebes va rebre el premi Siguin W. Dever Memorial Prize (Albright Institute) per al millor article en arqueologia sirio-palestinense o bíblica.\nMés informació als següent enllaços:\ni a l’Agenda d’Info GiH (Facultat de Geografia i Història, UB):


Un sorral de magnetita | manetesicosetes\nUn sorral de magnetita\n04 març 2014 6 comentaris\nby elisabetsalie in 2 anys, 3 anys, 4 anys, Experimentació, Magnetisme, Safata experimentació\nEls imants sempre han fet furor a casa nostra. Ja desde petits els vaig fabricar una joguina amb uns botons metàl.lics amb fils de colors com a cua i llimadures de ferro que vaig tancar a una capsa per tal que observessin com es movien en acostar-hi un imant (entrada enllaçada a sota amb el nom de “Els botons ballarins”).\nAltres vegades, els he ofert una safata plena d’imants de tipus diferents ben aprop d’una safata metàl.lica i de la pissarra magnètica del passadís per què explorin lliurement. I n’han fet construccions de diversos tipus, combinant-ho amb platets i tasses metàl.liques de la cuineta. També hem pescat lletres. S’hi passen veritables estones…\nPerò el sorral de magnetita els ha omplert de curiositat, especialment al gran, i els ha ofert la possibilitat d’explorar els camps magnètics de manera diferent. La proposta la vàrem conèixer de mà del divulgador científic Marc Boada, al que vàrem tenir el plaer de conèixer al festival Ingràvid de Figueres, aquesta tardor passada. Es tracta d’ensenyar als nens a destriar les partícules de magnetita que es troben barrejades a la sorra d’algunes platges amb uns imants i a recollir-la per a experimentar amb ella. Ell va proposar aquesta activitat als més petits perquè estiguessin entretinguts mentre feia una xerrada als pares. Va ser un gran èxit.\nSegons ens va informar, aconseguir sorra amb índexs elevats de magnetita és ben senzill, tot i que només se’n pot trobar a tres llocs de Catalunya: al delta de l’Ebre, al delta del Tordera i a la platja d’Emúries, just a sota les runes, allà on en diuen “La musclera”. Per tal d’aconseguir-ne en quantitat, cal esperar a recollir-ne l’endemà d’una llevantada i endur-se amb una espàtula la sorra més negra que hi poguem trobar.\nPer a saber quan era el moment ideal per a recollir-ne, ensvàrem guiar per la informació publicada al Meteocat, dins la seccio de Prediccions marítimes, enllaçada AQUÍ. Nosaltres hi vàrem anar en ple temporal i no vàrem gosar arribar a la musclera, de manera que vàrem tornar a casa amb una capsa d’ordenació plena de sorra fosca i que pesava com un burro mort. Això sí, una vegada passats uns dies i amb la humitat fora de la sorra gràcies a la calefacció de casa, els nens s’ho varen passar pipa explorant el material amb imants de diversos tipus i altres estris metàl.lics per a combinar-ho.\nEl petit va cedir als encants de la sorra ben aviat, perdent l’interés per als imants, però el gran s’hi va dedicar amb veritable afició, com si fos un buscador d’or de l’antic oest: passava els imants per la safata i recol.lectava curosament tot el que hi quedava adherit per a jugar-hi després, combinant-ho amb més imants.\nActualment, tenim part de la magnetita guardada en diversos envasos transparents que hem afegit a la nostra safata dels imants per a jugar. És fascinant i hipnòtic veure com la magnetita fa diverses formes dins els envasos en acostar-hi un o més imants a la seva superfície. El que n’hem fet amb la resta de magnetita, us ho explicarem ben aviat, aquesta setmana mateix si ens és possible.\nAltres entrades amb imants:\nBotons ballarins de Manetesicosetes;\nPesca de lletres i altres jocs amb imants de Manetesicosetes;\nJugant amb imants d’ Encenent la imaginació;\nExperimentem amb imants de Caminem plegats.\nPrevious Daus creatius Next Massa magnètica\n6 comentaris (+add yours?)\nmarç 04, 2014 @ 22:06:02\nQuina passada! La veritat és que es veu que és una proposta engrescadora i fascinant, tant per a grans com per a petits. I mil gràcies pel xivatasso, anirem a fer un volt per allà 😀 que som tafaners de mena!\nmarç 05, 2014 @ 07:14:54\nNo esperava menys de vosaltres! Un petonàs\nmarç 07, 2014 @ 21:32:28\n❤ I, per cert, gràcies per recomanar la nostra entrada sobre els imants!\nmarç 09, 2014 @ 08:52:34\nEm va agradar molt! Una abraçada\nmarç 10, 2014 @ 21:14:20\nmarç 11, 2014 @ 21:49:00\nGràcies! També és fàcil i divertit! 🙂


La Seu d'Urgell se suma a 'L'Hora del Planeta' — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / La Seu d'Urgell se suma a 'L'Hora del Planeta'\nLa Seu d'Urgell se suma a 'L'Hora del Planeta'\nAquest dissabte dia 30 s’apagarà la il·luminació la Catedral de Santa Maria, la Torre Solsona i l'Espai Ermengol, de 2/4 de 9 a 2/4 de 10 del vespre\nLa Seu d'Urgell se suma aquest pròxim dissabte 30 de març a la campanya mundial L'hora del Planeta, que impulsa l'entitat ambientalista WWF per lluitar contra el canvi climàtic. L'acció simbòlica consisteix a apagar els llums d’edificis i monuments emblemàtics de ciutats d'arreu del món al llarg d'una hora. A la Seu es farà a la Catedral, la Torre Solsona i l’Espai Ermengol, concretament de 2/4 de 9 a 2/4 de 10 de la nit.\nDes de la Regidoria de Medi Ambient de l'Ajuntament urgellenc s'anima alhora a veïns, organitzacions i empreses a unir-se a aquesta proposta tot apagant també els llums de les seves llars o instal·lacions, amb l'objectiu de "poder construir un planeta més sostenible". L’Hora del Planeta vol "mostrar que la suma de petits gestos de milions de persones com pot ser apagar els llums durant una hora es contribueix a aconseguir un futur millor basat en les energies netes".\nEnguany s’espera la participació de més 180 països en aquesta acció. En aquesta edició, però, WWF va més enllà i vol divulgar nous reptes amb els quals creuen que es pot millorar el medi ambient. Entre aquests esmenten el 'Dia sense carn' (perquè, segons diuen, "es necessiten 15.500 litres d’aigua per a produir un quilo de carn"), el 'Dia sense plàstic' (addueixen que "cada any s’aboquen 100 milions de tones de plàstic a la natura") i el 'Dia sense emissions', en considerar que "el transport urbà és el causant del 30% de totes les emissions de CO2". La campanya va començar el 2007 a Sidney.


La matemàtica Eva Miranda: 'Ja era hora que li donessin el Nobel a una dona!'\nUhlenbeck, de setanta-sis anys, ha estat premiada pels seus èxits sobre equacions diferencials parcials geomètriques, la teoria de gauge i els sistemes integrables\nLa nord-americana Karen Keskulla Uhlenbeck s’ha convertit avui en la primera dona que ha guanyat el premi Abel, considerat el Nobel de les matemàtiques, en la dècada i mitja d’història del guardó.\nUhlenbeck, de setanta-sis anys, ha estat premiada pels seus ‘èxits pioners sobre equacions diferencials parcials geomètriques, la teoria de gauge i els sistemes integrables, a més de l’impacte fonamental del seu treball en qüestions d’anàlisi’, geometria i física matemàtica, segons el veredicte difós avui a Oslo.\nLa matemàtica Eva Miranda, catedràtica de la Universitat Politècnica de Catalunya i especialitzada en sistemes dinàmics, ha valorat el premi de la seva col·lega americana: ‘Una dona més que extraordinària ha guanyat el premi Abel, ja era hora.’ Miranda, que és la primera matemàtica catalana i la segona dona –després d’Hélène Esnault– a guanyar una Càtedra d’Excel·lència de la Fundació de Ciències Matemàtiques de París, ha destacat que Uhlenbeck ‘és un model per als matemàtics i les matemàtiques de tot el món’.\n‘Per fi un premi Abel per a una dona després de setze anys i dinou homes’, ha insistit Miranda. ‘És una notícia excel·lent: el temps ens dóna la raó, hi ha una llarga llista de dones entre les quals es pot elegir; el problema és que per guanyar algun premi si ets dona has de ser més que extraordinària’, ha afegit.\nMiranda explica que l’aportació d’Uhlenbeck a les matemàtiques és imponent i toca tres àmbits disciplinaris que conflueixen i s’entrellacen: ‘El primer és l’anàlisi geomètrica. El seu coneixement de les equacions diferencials i de tècniques geomètriques li va permetre d’entendre de forma intuïtiva un fenomen anomenat bubbling‘. El bubbling té relació amb l’estudi de superfícies minimals, com ara les construïdes per les bombolles de sabó, particularment de les esferes dins d’altres espais.\nUn altre dels àmbits en què ha destacat Uhlenbeck és l’estudi de sistemes integrables, un camp relacionat amb la solució d’equacions diferencials en problemes físics, com els problemes de trajectòries dels satèl·lits o problemes molt més teòrics a la frontera entre matemàtica i física, com l’anomenada ‘simetria especular’.\nUn altre pilar del coneixement d’Uhlenbeck és el de la física matemàtica, especialment l’anomenada teoria de Yang-Mills, relacionada directament amb la teoria de la relativitat general d’Einstein i amb el problema de com prendre mesures per part de dos observadors diferents en un camp gravitacional (la gravetat és una de les quatre forces fonamentals).\n‘La vida d’Uhlenbeck ens demostra què passa massa sovint amb les dones: la nostra feina resta amagada, es necessita més temps per a reconèixer-la i finalment, sempre som “les dones de”, com li va passar a la guardonada d’avui’, ha dit.\nMiranda ha recordat que Uhlenbeck va haver de ser menyspreada en moltes universitats on treballava, i va haver de seguir el seu marit, també catedràtic, de qui finalment es va divorciar.\n‘Uhlenbeck –continua Miranda– té qualitats molt importants per a qualsevol matemàtic: la capacitat d’abraçar molts àmbits matemàtics i la virtut de tenir una visió àmplia; i també l’audàcia de sortir del camí marcat per demanar-se què passa si no s’aplica una condició que fins i tot el seu director de tesi feia servir per a resoldre un problema.’


Teatre: Engrunes, de Rumb Teatre | Ateneu L'Harmonia | Gestió comunitària a Sant Andreu de Palomar\n29.09.17 a les 20.00\nActivitat cancel·lada per motius aliens a l’Ateneu L’Harmonia. Properament comunicarem la nova data!\nEngrunes és un espectacle on, a partir de la història de Hansel i Gretel, ens presenta el tema del desarrelament al que es veuen abocats milers de persones a tot el món. Aquestes persones, com tantes d’altres a la història de la humanitat, han hagut de deixar casa seva i marxar lluny. Els acompanya la incertesa del què es trobaran, l’enyorança del què han perdut i una duresa que no els pertoca. Tindran sempre present la caseta de xocolata que els han venut com a un futur millor? Casa seva, tradicions, olors, menjars, jocs, cants, amics… acaben semblant el record d’un somni que es va esborrant, com un rastre d’engrunes perdudes pel camí. Dins seu sempre hi ha present una gran incògnita: Per que?\nEsdeveniment previXerrada: Pro Active Open Arms\nSegüent esdeveniment3r Aniversari de L’Harmonia


per ACN 25 de març de 2020 19:01\nL'Ajuntament de Barcelona ja ha distribuït almenys 5.100 targetes moneder amb l’import corresponent a les beques menjadors als alumnes de 44 centres de la ciutat. Després de dies de polèmica entre l'Ajuntament i la Generalitat, es tracta de les primeres targetes repartides aquest dimarts des dels patis d'aquests centres amb la col·laboració de 138 voluntaris, 91 persones d’equips educatius i 47 de serveis centrals, serveis educatius del Consorci d’Educació de Barcelona i de l’Ajuntament de Barcelona. El municipi va rebre les targetes dilluns i continua fent la distribució de les pendents a la resta de famílies que hi tenen dret. En total, són 30.000 les famílies de la ciutat que disposen de beques menjador.\nL'entrega es fa seguint tots els protocols sanitaris en els patis dels centres educatius en el dia i hora convinguts amb les famílies prèviament. A aquelles famílies per a les quals no sigui imprescindible disposar de la targeta en aquest moment, se’ls ofereix recollir-les en el seu centre educatiu quan aquest torni a obrir i garantint l’import total de l’ajut.\nD'altra banda, se segueixen fent un total de 4.800 àpats a domicili i cau un 40% el Servei d'Ajuda a Domicili (SAD) perquè algunes famílies assumeixen directament l'atenció dels usuaris.\nL'Ajuntament qualifica de "nyap" la gestió de Torra per repartir les targetes moneder\nTorra diu que la coordinació entre Govern i Ajuntament per les targetes moneder és "constant"


Anul·lats els actes de Setmana Santa dels Armats de l’Espluga de Francolí | EFMR.cat\nInici Notícies Anul·lats els actes de Setmana Santa dels Armats de l’Espluga de Francolí\nL'actuació dels Armats de l'Espluga, el migdia d'aquest divendres Sant. (Foto: Xavier Lozano)\nAnul·lats els actes de Setmana Santa dels Armats de l’Espluga de Francolí\nL’agrupació d’armats de l’Espluga de Francolí ha decidit anul·lar els actes programats per aquesta Setmana Santa a causa de la situació actual que s’està vivint a la comarca. Amb els indicadors a l’alça i el brot ocasionat a Montblanc, el grup ha pres aquesta decisió “davant la impossibilitat de fer una Setmana Santa amb totes les condicions”, segons el seu propi comunicat.\nDes de l’agrupació ja no esperaven celebrar aquest any amb normalitat però sí celebrar una desfilada el Divendres Sant a la tarda. Un acte que s’anava a fer sense assajos previs, amb les distàncies de seguretat i mascaretes. Finalment la situació que viu la comarca i les mesures de la Generalitat, que prohibeixen desfilades i cercaviles, ha generat la suspensió d’aquest acte commemoratiu.\nÀUDIO: El president de l’agrupació d’Armats de l’Espluga de Francolí, Joan Amigó, destaca els motius de la suspensió\nAra, els armats ja es preparen per a la Setmana Santa del 2022 esperant que es puguin executar totes les activitats programades i recuperar així la normalitat després de dos anys sense poder actuar a causa de la pandèmia.\nArmats de l'Espluga\nArticle anteriorFinalitzen les obres de millora de les deixalleries de l’Espluga i Montblanc\nArticle següentEn Teo, el gosset que va caminar de Conesa fins a Blancafort per trobar-se amb la dona que el va rescatar\ngener 24th 2022, Dilluns


Associació L'Albada : MATÍ DE PORTES OBERTES: 21 DE MARÇ\nsusana puig 10 de març de 2015 a les 1:28\nUs vaig enviar un mail el passat cap de setmana, i no he rebut cap resposta.\nSara Cendán Masip 10 de març de 2015 a les 1:32\nEt vaig contestar ahir, susanna.\nNo ho has rebut?\nSara Cendán Masip 10 de març de 2015 a les 1:35\nSou una família o un grup? o tu sola?...\nSara Cendán Masip 10 de març de 2015 a les 1:37\nDe totes maneres ja et tenim en compte. ;)\nsusana puig 20 de març de 2015 a les 2:33\nSi ho vaig llegir.\nUna altre pregunta:\nQuina edat cal tenir per venir a l'escola i fins quina edad?????gracies.\nNo hem vaig enrecordar de comentar-ho.


Aquest 2018, el Museu de Ciències Naturals de Barcelona ha firmat un conveni amb Apropa Cultura. Entre altres coses, des del Departament d’Educació i Activitats hem creat dues activitats per a diferents col·lectius d’Apropa.\nDurant aquest inici de curs, hem dut a terme diferents proves pilots per comprovar que les activitats funcionen per als col·lectius que han estat creades i per tant, que podran entrar dins la nostra programació regular d’activitats.\n“Comunitats en collage” és el títol de l’activitat que oferim al Jardí Botànic de Barcelona per a col·lectius de salut mental. A partir d’un relat sobre Antoni Tàpies, descobrirem les comunitats vegetals del Jardí Botànic i acabarem fent un paral·lelisme amb les diferents comunitats humanes de les quals formem part.\n“Mirades creuades?” és el títol de l’activitat que realitzem a l’exposició permanent “Planeta Vida” del Museu del Fòrum per a grups amb necessitats educatives especials i també per a col·lectius de gent gran. A partir de la història d’una casa i els seus habitants, observarem la vitrina del lleó i ens preguntarem que hi fan tots aquells animals junts i també, si es podrien comunicar entre ells. L’observació i material natural ens ajudaran a descobrir-ho.\nA banda d’aquestes activitats, també oferirem la possibilitat de venir a descobrir el Museu del Fòrum i el Jardí Botànic fent una visita lliure.\nBen aviat presentarem la nova programació i oferirem una sessió formativa per animar a totes les persones educadores de col·lectius Apropa a venir al Museu de Ciències Naturals de Barcelona.


Germinar a casa sense riscos | Consumer\nFer que creixin cereals o llegums a casa i usar-los en els menjars és fàcil i no implica riscos si es mantenen unes condicions de manipulació\nA casa poden conrear-se brots de llavors i utilitzar-los en nombrosos plats. Són el resultat de les primeres etapes del creixement de les plantes. Soia, llenties, alfals o herbes aromàtiques, a més d’altres vegetals, donen a les receptes una aportació diferent d’aromes i originalitat. Ha de tenir-se en compte que es tracta d’aliments que es consumeixen crus, per tant, comporten un cert risc microbiològic. A més, les condicions en les quals creixen poden afavorir també el desenvolupament bacterià. A pesar que la seva obtenció a casa és senzilla, han de mantenir-se unes condicions ambientals de germinació i evitar els principals riscos del consum de brots crus.\nEls brots de llavor es poden menjar crus o bullits. Els aliments germinats són una forma de tenir verdures fresques a casa per usar en amanides en qualsevol època de l’any. Però ha de tenir-se en compte que el procés de germinació de les llavors també comporta un risc de creixement de bacteris patògens. Les plantes que més solen germinar-se són cereals i leguminosas. Alfals, soia, cigrons, girasol, blat de moro, blat, sègol, i moltes més, són llavors de qualitat que poden germinar-se. Com qualsevol producte fresc que es consumeix cru o poc cuinat, els germinats comporten un risc de malalties transmeses per aliments.\nEls germinats de llavors necessiten condicions de calor i humitat per créixer, condicions que afavoreixen el creixement de bacteris com Salmonella, Listeria i I. coli. Ha de tenir-se en compte que, encara que solament creixi un reduït nombre de bacteris patògens en la llavor, aquestes poden créixer a nivells alts durant la germinació, fins i tot sota condicions sanitàries. Les llavors han de rentar-se bé per eliminar la brutícia i la possible presència de substàncies no desitjades.\nEls germinats de llavors necessiten condicions de calor i humitat específiques per créixer\nEs posen en remull unes hores, en funció del tipus i grandària de llavors, i es deixen a temperatura ambienti en un recipient destinat a la germinació, com pot ser un got o un pot de cristall tapats amb un tros de tela. Qualsevol que sigui l’envàs usat, ha de garantir-se que l’aigua dreni; de no ser així, els brots podrien podrir-se. En un o dos dies, les llavors ja poden començar a créixer. El temps que dura la germinació sol anar dels tres a cinc dies.\nDurant tot aquest procés, han de cuidar-se sobretot les condicions d’humitat , temperatura i aire. Si aquestes no són les adequades, augmenta el risc que apareguin fongs i bacteris. També ha de tenir-se en compte que és necessari canviar l’aigua de tant en tant, de manera que no es quedi estancada i no contingui ni clor ni partícules en suspensió. La llum és important, però ha d’evitar-se la llum solar directa. Una vegada els brots estiguin llests, han de guardar-se en la nevera.\nAbans de consumir, es rentaran bé, tenint en compte que han d’assecar-se per perllongar la seva conservació. A pesar que la llista de llavors que poden germinar-se és extensa, el procediment és el mateix per a totes: remullo, esbandida, creixement.\nRiscos de consumir brots crus\nEls brots que es comercialitzen poden contaminar-se a través de les llavors, i aquestes es contaminen a través del fem animal en el camp o durant l’emmagatzematge. La falta d’higiene en la producció també ha estat causa de brots de malalties en les persones. A més, ha de tenir-se en compte que la majoria de brots es mengen crus. Això significa que no s’exposen a temperatures altes que eliminin els possibles bacteris patògens, com Salmonella o I. coli. Els riscos poden minimitzar-se si se segueixen mesures de precaució:\nComprar brots que s’hagin emmagatzemat a temperatures de refrigeració (uns 4ºC).\nEvitar brots foscos o amb olor a humitat.\nRefrigerar els brots tan aviat com sigui possible.\nRebutjar els brots que no s’utilitzin després de la data que indica l’envàs.\nRentar-se bé les mans amb aigua abans i després de manipular els brots.\nEn un estudi realitzat en 2011 per la Universitat d’Illinois, els experts van concloure que el secret per mantenir els brots lliures de patògens està en una intensa neteja de les llavors abans que germinin. Els “brots són estructures molt complexes que poden amagar microorganismes”, asseguraven llavors els experts. Les llavors de rave i bròcoli, per exemple, tenen unes superfícies aspres que dificulten l’eliminació de patògens com I. coli.\nalfals brots germinar-ca llavors soia


Botigues independentistes Les Voltes - Productes independentistes a Girona\nHomeLes Voltes – Productes independentistes a Girona\tLes Voltes – Productes independentistes a Girona\t0comments\nDes de fa més de 50 anys, la Llibreria Les Voltes s’ha caracteritza’t per la seva catalanitat, a través de la venda de llibres en català durant l’època franquista i, més recentment, amb la venda de tot tipus de material independentista.Al seu aparador hi trobem samarretes, banderes estelades i complements, a part de l’àmplia gamma de llibres de caire catalanista.Una de les empreses independentistes que distribueix els seus productes a Les Voltes és l‘Ocelleta. Aquesta botiga es dedica a la venda de regal d’empresa i reclams publicitaris però, a més a més, disposa d’uns dissenys amb l’estelada originals. Al seu catàleg hi podem trobar polseres, clauers, fermalls i memòries USB, la majoria amb estelades i senyeres.\nA part dels productes de l’Ocelleta, a Les Voltes també hi podeu trobar els productes de l’empresa catalana CatImperium, especialitzada en samarretes sobre personatges de la nostra història, com Francesc Macià, el General Moragues, etc.\nCarnet d’identitat català\nTot i així, el producte estrella de la Llibreria Les Voltes és el DNI Català. La llibreria Les Voltes va ser el primer comerç en distribuir-lo, l’any 1981. A hores d’ara, milers de catalans i catalanes disposen d’aquest carnet català, que va ser vàlid per votar a diversos municipis en les consultes populars sobre la independència, iniciades a Arenys de Munt.\nActualment, la família Matamala ha convertit la llibreria en fundació, amb la finalitat de mantenir l’esperit fundacional de l’any 1963, de defensa de la llengua i la cultura catalana.\nTrobem la Llibreria Les Voltes a:\nAdreça: Plaça del Vi, 2 – 17004 Girona (Gironès)Telèfon: 972 20 19 69Web: lesvoltes.cat\nBotiga de la Federació Catalana de Rugby\nLa Federació Catalana de Rugby va néixer l’any 1922 a Barcelona, i durant molts anys va gaudir del reconeixement internacional que avui troba a faltar. De fet, l’any 1934 es va fundar a Paris la Federació\t...